Microsoft Hololens
<s>Prvi bežični hologramski kompjuter, Hololens, proizvod kompanije Microsoft prikazan je na BUILD konferenciji 2015. godine u Los Angelesu.</s><s>Uređaj ima sposobnost da stvarnost koju mi vidio prekrije virtuelnim hologramima.</s>

<s>Hololens - pametne naočare</s>

<s>Hololens predstavlja pravu revoluciju u tehnologiji.</s><s>Hololens tehnologija koristi Windows 10 da bi stvorila prividne trodimenzionalne holograme u vašem bliskom okruženju.</s><s>Mikrosoft se naziva prvom Hologramskom kompjuterskom platformom na svetu, mada je Hololens pre neka vrsta napredne forme, proširene i poboljšane realnosti, koja upotrebljava specijalne naočare da bi videla 3D modele.</s><s>Hololens je jedinstven po tome sto se radi o potpuno bežičnom uređaju.</s><s>Ima sposobnost da vidi svet koji mi vidimo i prekrije ga virtuelnim hologramom, koje može da vidi samo osoba koja nosi Hololens.</s><s>Sve ovo uređaj čini preko ugrađenog displeja, baterije, ugrađene audio podrške i 3D podrške.</s>

<s>Struktura Hololensa</s>

<s>Naočare su velike, ali ne zahtevaju dodatne kablove, telefon ili vezu sa PC računarom.</s><s>One imaju providna sočiva visoke definicije slike i mogućnost prostornog zvuka, što nam daje mogućnost da vidimo i čujemo ono što se naziva hologram.</s><s>Tehnološka struktura Hololensa:
Pokreće ga Windows 10
Ima skup senzora koji potiču od Kinecta
Ima moćne i brze, centralni(CPU) i grafički(GPU) procesor
Koristi tri sloja stakla(crveno,zeleno,plavo)
Providna sočiva visoke definicije slike
Mogućnost prostornog zvuka
Mikrofon za glasovnu komandu i više kamera</s>

<s>Windows 10 u Hololensu</s>

<s>Windows 10 će imati API(Aplication Programming Interface) usmeren na shvatanje okruženja i ljudi u njemu.</s><s>Hologramski API će biti automatski uključen u Windows 10 sistem, pa će svaka aplikacija moći da radi sa hologramima uključujući: Netflix, Minecraft ili Skype.</s>

<s>Senzori za Hololens tehnologiju</s>

<s>Da bi se zaokružilo hologramsko iskustvo radilo se na stvaranju prostornog zvuka, tako da korisnici mogu čuti hologram iz različitih pravaca.</s><s>Uz dodavanje ovih senzora, uključeni su mikrofoni raspoređeni za snimanje niza glasovnih komandi, senzori dubine za prostornu mapu korisnikovog okruženja i čitanje pokreta.</s><s>Video kamera prati okruženje i može da pokrije obim od 120x120 stepeni.</s>

<s>Procesori</s>

<s>Upotreba Hololens tehnologije uslovljava da raspolažemo sa moćnim i brzim centralnim i grafičkim procesorima kao i namenskim procesorom za obradu holograma(HPU).</s><s>HPU(Holographic Processing Unit) je dodatna inovacija koja daje Hololensu u stvarnom svetu sposobnost gde da traži, da razume svoje pokrete i prostornu kartu sveta oko sebe.</s>

<s>Microsoftove mogućnosti</s>

<s>Sa Hololensom mogućnosti su velike.</s><s>Ukoliko se on bude komercijalizovao imaćemo:
Virtuelne konferencije
Pružanje udaljene podrške
Nove vidove umetničkog izražavanja
Interaktivno novinarstvo
Novi oblik komunikacije i obrazovanja, psihologije, medicine...</s><s>Primena Hololensa na Međunarodnoj svemirskoj stanici(ISS) kao pomoć astronautima
Primena u automobilskoj industriji</s>

<s>Saradnja Microsofta i NASE</s>

<s>Projekat je nazvan Sidekick i počeće kada se dva Hololens uređaja lansiraju na Međunarodnu svemirsku stanicu(ISS) preko Space X isporuke.</s><s>Predviđeno je da ovaj uređaj pomogne astronautima u različitim projektima i bude im vodič u popravkama i eksperimentima.</s><s>Pre nego što krene na Međunarodnu svemirsku stanicu Hololens će biti testiran u bestežinskom avionu C9.</s><s>Cilj je da se vidi kako će ekipa svemirske stanice da se nosi sa Hololensom.</s>

<s>Primena u automobilskoj industriji</s>

<s>Švedski proizvođač automobila Volvo smatra da se Hololens može koristiti od tehničkog razvoja automobila, preko razvoja dizajna eksterijera i enterijera, pa do njegove prodaje, gde kupcu može vizuelno da se predstavi proizvod.</s>

<s>Minecraftove Hololens igre</s>

<s>Na E3 gejming događaju, koji je održan od 16. do 18. juna, u Los Anđelesu, prikazane su mogućnosti Hololensa na primeru igrice Minecraft.</s><s>Minecraftove Hololens igre daju neviđenu perspektivu igre.</s><s>Igricu kontroliše naša ruka i glas, uz pomoć njih možemo da stvaramo, konzumiramo to što stvaramo, delimo to sa drugima i u isto vreme da radimo više stvari.</s>

<s>Microsoftova subvencija istraživačima</s>

<s>Microsoft želi da istraživači pronađu nove mogućnosti Hololensa i hologramskog računarstva, koje će biti korisne za svet.</s><s>Data je ponuda u julu 2015. godine za nove upotrebe hologramskih računara.</s><s>Subvencija u iznosu od 500.000 $ važila je samo za američke univerzite.</s>

<s>Reference</s>

<s>Spoljašnje veze</s>

<s>Why do you need a Hololens? - By Liam Tung 
Microsoft reveals more on Hololens hardvare - By Larry Dignan
Nasa to give Microsoft's Hololens a spin in space - By Larry Dignan</s>

<s>Grafika</s>

